(71) 
consail desdis bourgeois, requist à iïij membres de Flandre de 
lever une taille oudit païs, c’est à savoir sur cacun feu un 
gros le semaine, l’espasse de vij ans; lequelle on ne li veut 
point acorder, dont il fu si argues qu’il jura qu'il l’aroit manpré 
leur deus. Dont fist-il mener tout sen avoir, dont il avoit gran- 
ment, au castiel de Malle, et y laisa pour le garder x chevalier, 
Ix soudoyers et xxxvi bourgois de Bruges, qui estoient de sen 
costet. Puis monta à cheval et s’en ala à Paris pour avoir grasse 
du roy de lever leditte taille, de lequelle il ne peut finer. 
Entrois que ledit Jaque estoit à Paris s’asanblèrent de le 
ville de Bruges bien x" hommes, toute gens de petite cha- 
vanche, et en estoit capitaine , bouchiers apiellés Jehan Biede , 
liquelz s’en alèrent asalir le castiel de Malle. Quant cheus qui 
estoient devens virent qu’il ne se pooient deffendre contre tant 
de gens, il se rendirent sauve leurs vies. Mès quant les Flamens 
furent dedens, il ne tinrent foy ne convenenche, ains tuèrent 
tous les soudoyers franchois qu’il trouvèrent dedens. Et les 
gros bouroois qui tenoient le partie de Jaque de Sainpol, il 
copèrent les tiestes, puis partirent tout l'avoir dudit castiel 
autant à l’un comme à l’autre, puis revinrent à Bruges et fi- 
rent j roy d’un tiseran de draps apiellés Pietre, liquelz estoit 
sages et soutis en fès de gherres, car il avoit en sa jonesse 
sievit les gherres, et proumirent tous d’obéir à luy comme à 
leur segneur, tant qu’il n’aroient le conte Guy ou l’un de ses fis. 
Quant les nouvelles vinrent au roy de Franche que cheus de 
Flandres avoient pris son avoir et tués ses soudoyers, il quierra 
à Jaque de Sainpol xx® Franchois pour remaistre cheus de 
Flandre en obéisanche et faire justice de cheus qui avoient 
meffait, Quant le roy Pietre seut que ledit Jaque venoit à tel 
armée , il benni (1) de Flandres tous cheus quy avoient estet à 
prendre ledit castiel de Malle, lesquelz s’en alèrent viers le 
Dam qui est de l'empire. Puis manda audit Jaques comment il 
(1) Banni, 
